חוויצ'ה קווארצחליה

**חווִיצָ'ה קְווָארַצְחֵלִיָּה** (בגאורגית: **ხვიჩა კვარაცხელია**; נולד ב-12 בפברואר 2001 בטביליסי), המכונה **קווארה**, הוא כדורגלן גאורגי המשחק בעמדת הקיצוני השמאלי בפריז סן-ז'רמן ובנבחרת גאורגיה.

## קריירת מועדונים
קווארצחליה גדל במחלקת הנוער של דינמו טביליסי מליגת העל הגאורגית. ב-29 בספטמבר 2017 ערך את הופעת הבכורה שלו בקבוצה הבוגרת של המועדון, בתיקו 1-1 עם קולחתי 1913 פותי במסגרת המחזור ה-28 בליגה לעונת . ב-18 בנובמבר הבקיע את שערו היחיד במועדון, בניצחון 0–1 על שׁוּכּוּרָה כּוֹבּוּלֶתִּי  במסגרת המחזור ה-34 בליגה. בסך הכל ערך ארבע הופעות ליגה במדי המועדון.

לאחר עונה אחת בדינמו טביליסי חתם במועדון הכדורגל רוסתווי מליגת העל הגאורגית. ב-29 ביוני 2018 ערך את הופעת הבכורה שלו במועדון, בניצחון 1–2 על סמטרדיה במסגרת המחזור ה-17 בליגה לעונת . ב-2 בספטמבר הבקיע את שער הבכורה שלו במועדון, בניצחון 0–4 על סיוני בולניסי במסגרת המחזור ה-23 בליגה. בסך הכל ערך 18 הופעות ליגה במדי המועדון, בהן כבש שלושה שערים.

ב-15 בפברואר 2019 הושאל ללוקומוטיב מוסקבה מליגת העל הרוסית למשך חצי עונה. ב-10 במרץ ערך את הופעת הבכורה שלו במועדון, כשהחליף את יפרסון פרפאן בניצחון 0–2 על אנז'י מחצ'קלה במסגרת המחזור ה-19 בליגה לעונת 2018/2019. ב-10 במאי הבקיע את שערו היחיד במועדון, בניצחון 0–4 על רובין קאזאן במסגרת המחזור ה-28 בליגה. ב-22 במאי נכנס כמחליף בניצחון 0–1 על אורל במסגרת גמר הגביע הרוסי בכדורגל 2018/2019. בסך הכל ערך שבע הופעות ליגה במדי המועדון במשך תקופת ההשאלה.

ב-6 ביולי 2019 חתם על חוזה למשך חמש עונות ברובין קאזאן מליגת העל הרוסית. ב-15 ביולי ערך את הופעת הבכורה שלו במועדון, בתיקו 1-1 עם לוקומוטיב מוסקבה, קבוצתו הקודמת. במשחק זה הבקיע את שער הבכורה במועדון. בשתי עונותיו הראשונות במועדון ערך 50 הופעות ליגה, בהן הבקיע שבעה שערים. בעקבות הפלישה הרוסית לאוקראינה עזב בהשאלה לדינמו בתומי במרץ 2022.

ב-1 ביולי 2022 חתם בנאפולי מהסרייה א'. בהופעת הבכורה כבש גם שער בכורה בקבוצה ובישל שער בניצחון 2–5 על הלאס ורונה במחזור הפתיחה של עונת 2022/2023.

ב-17 בינואר 2025 חתם על חוזה לארבע שנים וחצי בפריז סן ז'רמן מליגת העל הצרפתית תמורת דמי העברה של כ-70 מיליון אירו.

## קריירה בינלאומית
ב-7 ביוני 2019 ערך קווארצחליה את הופעת הבכורה שלו בנבחרת גאורגיה, בניצחון 0–3 על נבחרת גיברלטר במסגרת מוקדמות יורו 2020. ב-14 באוקטובר 2020 הבקיע את שער הבכורה שלו בנבחרת, בתיקו 1-1 עם נבחרת מקדוניה הצפונית במסגרת ליגת האומות 2020/2021.

נכלל בסגל נבחרת גאורגיה לטורניר יורו 2024.

## חיים אישיים
אביו הוא כדורגלן העבר באדרי קווארצחליה , אשר שיחק בנבחרת אזרבייג'ן.

## תארים
### קבוצתיים
;לוקומוטיב מוסקבה
* הגביע הרוסי (1): 2018/2019
;נאפולי
* אליפות איטליה (2): 2022/2023, 2024/2025

; פריז סן ז'רמן
* אליפות צרפת (1): 2024/2025
* הגביע הצרפתי (1): 2024/2025
* ליגת האלופות (1): 2024/2025
* הסופר קאפ האירופי(1): 2025

### אישיים
* השחקן הצעיר הטוב ביותר בליגת העל הרוסית: 2019/2020, 2020/2021
* כדורגלן השנה של גאורגיה: 2020, 2021, 2022
* שחקן החודש בסרייה א': אוגוסט 2022, פברואר 2023, מרץ 2023, ספטמבר 2024
* שחקן העונה באיטליה: 2022/2023

## קישורים חיצוניים

* 

## הערות שוליים

קטגוריה:כדורגלנים גאורגים
קטגוריה:קשרי כדורגל גאורגים
קטגוריה:טביליסי: כדורגלנים
קטגוריה:כדורגלני דינמו טביליסי
קטגוריה:כדורגלני לוקומוטיב מוסקבה
קטגוריה:כדורגלני רובין קאזאן
קטגוריה:כדורגלני דינמו בתומי
קטגוריה:כדורגלני נאפולי
קטגוריה:כדורגלני פריז סן-ז'רמן
קטגוריה:כדורגלני נבחרת גאורגיה
קטגוריה:כדורגלני יורו 2024
קטגוריה:ספורטאים גאורגים ברוסיה
קטגוריה:ספורטאים גאורגים בצרפת
קטגוריה:ספורטאים זרים באיטליה
קטגוריה:גאורגים שנולדו ב-2001